**Ռաջա Մեզյան** (արաբ․՝ رجاء مزيان‎‎ 1988, Maghnia, Maghnia District, Tlemcen Province, Ալժիր), ալժիրցի երգչուհի, երգերի հեղինակ, իրավաբան և քաղաքացիական ակտիվիստ։

Կենսագրություն
--------------

Ռաջան ծնվել է 1988 թվականին Ալժիրի հյուսիս-արևմուտքում գտնվող Թլեմսեն նահանգի Մաղնիա քաղաքում։ Իր հայրը՝ Ահմեդ Մեզյանն, ով քոլեջում բնագիտության պրոֆեսոր էր, մահացել է սրտի հիվանդությունից, երբ Ռաջան ութ տարեկան էր։ Հաղորդակցվել է երաժշտությանը և թատրոնին սկաուտական շարժման միջոցով, 14 տարեկանում թողարկելով իր առաջին ալբոմը՝ մանկական երգերի հավաքածուն։

2007 թվականին, երբ նա Աբու Բեքր Բելքադի համալսարանի իրավագիտության ֆակուլտետի ուսանող էր, մասնակցել է Alhane wa chabab տաղանդների շոուին, հասնելով եզրափակչին։ Ալժիրում տիրող ռեժիմը քննադատող երկու ալբոմ թողարկելուց հետո, 2013 թվականին Ռաջան փորձել է նկարահանվել գեղարվեստական ֆիլմում, որի համար գրել է սցենարը և երաժշտությունը։ Չունենալով հնարավորություն ֆինանսավորելու նախագիծը, որոշել է ամբողջությամբ նվիրվել իրավաբանական գործունեությանը։ Այնուամենայնիվ, Ալժիր քաղաքի բատոնիեն (փաստաբանական պալատի նախագահը) առանց որևէ պատճառաբանության մերժել է Ռաջաի՝ փաստաբանական արտոնագիր ստանալու դիմումը։

Չհասնելով որևէ հաջողության ոչ արվեստի, ոչ էլ իրավաբանության ոլորտում, 2015 թվականին Ռաջան տեղափոխվում է Չեխիա, որտեղ նա գտել է արտիստական կարիերան օժանդակող միջավայր։

2019 թվականի հոկտեմբերին Մեզյանն ընդգրկվել է ԲիԲիՍիի տարվա 100 ամենաազդեցիկ կանանց ցանկի մեջ։

> 
> 
> Երգչուհի Ռաջա Մեզյանի Allo le Système! երաժշտական տեսահոլովակը Յություբում հավաքել է ավելի քան 35 միլիոն դիտում։ Իր հակակառավարական երգերի պատճառով, որոնց մեջ նա անդրադառնում է հասարակական անարդարությանը, հաստատված կոռուպցիային և անհավասարությանը, իրեն ստիպել են լքել Ալժիրը։
> 
> 
> Այժմ Պրահայում բնակվող, նա Ալժիրում 2019 թվականի բողոքների ձայնական աջակիցն է, որոնց ընթացքում տասնյակ հազարավոր երիտասարդներ դուրս են եկել փողոցներ՝ փոփոխությունների կոչերով։
> 
> 
> 
> *Բնօրինակ տեքստ* (գերմ.)  
> 
> *"Singer Raja Meziane's political music video Allo le Système! has been viewed more than 35 million times on YouTube". "Her anti-government songs tackling social injustice, alleged corruption and inequality have seen her forced into exile from Algeria".*
> 
> 
> "Now based in Prague, she is a vocal supporter of Algeria's protests in 2019, which have seen tens of thousands of young people taking to the streets calling for change".
> 
> 
> 
>

Ծանոթագրություններ
------------------

1. ↑  "Alhan wa chabab : Les oncles de Raja Meziane indignés". *Djazairess*. Retrieved 2019 թ․ հոկտեմբերի 27.
2. 1 2 3  "Raja Meziane : Une artiste révoltée poussée à l'exil" (in French). El Watan. 2017 թ․ մայիսի 26. Արխիվացված է the original 2019 թ․ հոկտեմբերի 28-ին. Retrieved 2019 թ․ հոկտեմբերի 28.`{{cite web}}`: CS1 սպաս․ չճանաչված լեզու (link)
3. ↑  "BBC 100 Women 2019: Who is on the list this year?". *bbc.co.uk*. BBC News.

Արտաքին հղումներ
----------------

* Ռաջա Մեզյան պաշտոնական կայք Archived 2019-10-28 at the Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Spotify · ՅուԹյուբ |
|  |
| Թեմատիկ կայքեր | MusicBrainz |
|  |
| Չափորոշչային վերահսկողություն | NKC: mzk20201078482 · VIAF: 883159400285019620005 · WorldCat VIAF: 883159400285019620005 |

 |